**H EΚΣΤΡΑΤΕΙΑ ΣΤΗ ΣΙΚΕΛΙΑ (415-413π.Χ.)-**

 **Ο ΔΕΚΕΛΕΙΚΟΣ ΠΟΛΕΜΟΣ (413-404π.Χ)**

**Α. Η απόφαση για την εκστρατεία**

**Ο Αλκιβιάδης**

* Είναι ένας ικανός και φιλόδοξος πολιτικός που κυριαρχεί στην πολιτική σκηνή της Αθήνας.
* Πείθει την Εκκλησία του Δήμου να εμπλακεί η Αθήνα στον πόλεμο μεταξύ της Έγεστας και του Σελινούντα στη Σικελία.
* Οδηγεί το αθηναϊκό στράτευμα μαζί με τον Νικία και το Λάμαχο.

**Β. Ο Αλκιβιάδης εγκαταλείπει τους Αθηναίους**

* **Ο Αλκιβιάδης κατηγορείται από τους αντιπάλους του για ιεροσυλία** και ανακαλείται στην Αθήνα να λογοδοτήσει.
* Φοβούμενος θανατική καταδίκη καταφεύγει στη Σπάρτη, όπου συμβουλεύει τους Σπαρτιάτες:
* **Να στείλουν ισχυρό στράτευμα στη Σικελία εναντίον των Αθηναίων**,
* **Να οχυρώσουν τη Δεκέλεια στην Αττική, για να αποκόψουν την Αθήνα από την αγροτική ενδοχώρα της**.

**Γ. Η καταστροφή**

* Στη Σικελία μετά την αποχώρηση του Αλκιβιάδη και το θάνατο του Λάμαχου, τα πράγματα δυσκολεύουν για τους Αθηναίους.
* Οι σπαρτιατικές ενισχύσεις με τον ικανό στρατηγό Γύλιππο θα οδηγήσουν τους Αθηναίους στην καταστροφή.
* Σύμφωνα με το Θουκυδίδη, «όλα χάθηκαν».

**Δ. Παρέμβαση των Περσών**

* Η οχύρωση της Δεκέλειας από τους Σπαρτιάτες στερεί από τους Αθηναίους την αγροτική ύπαιθρο.
* Σε αντίδραση οι Αθηναίοι προσπαθούν να ναυπηγήσουν νέο στόλο.
* Οι Πέρσες εκμεταλλευόμενοι τον ελληνικό εμφύλιο πόλεμο εμφανίζονται ξανά στο Αιγαίο και ακολουθώντας τη συμβουλή του Αλκιβιάδη, συντηρούν τον πόλεμο ανάμεσα στην Αθήνα και στη Σπάρτη.
* **Με περσικά χρήματα οι Σπαρτιάτες ναυπηγούν στόλο για να αντιμετωπίσουν τους Αθηναίους στη θάλασσα.**
* **Οι Αθηναίοι ανακαλούν τον Αλκιβιάδη** για να αντιμετωπίσει τον ικανό Σπαρτιάτη Λύσανδρο.
* Ο αθηναϊκός στόλος ηττάται στη Σάμο και ο Αλκιβιάδης θεωρείται υπεύθυνος της ήττας.

**Ε. Αγώνας στη θάλασσα**

* Το 406π.Χ. ο αθηναϊκός στόλος με ναύαρχο τον Κόνωνα νικά το σπαρτιατικό στις **Αργινούσες**.
* **Το 405π.Χ. ,στους Αιγός ποταμούς ,οι Σπαρτιάτες κυριεύουν τα αθηναϊκά πλοία και η Αθήνα καταστρέφεται στρατιωτικά.**

**Στ. Συνθηκολόγηση**

* Έπειτα από αποκλεισμό από θάλασσα και στεριά οι Αθηναίοι ζητούν το 404π.Χ. ειρήνη.

**Ζ. Το τέλος του πολέμου.**

**Σε συνέδριο στην Κόρινθο εκφράζονται διαφορετικές απόψεις για την τύχη της Αθήνας:**

* Οι Κορίνθιοι και άλλοι σύμμαχοι προτείνουν να ισοπεδωθεί η Αθήνα και οι κάτοικοί της να πουληθούν ως δούλοι.
* Οι Σπαρτιάτες απορρίπτουν την πρόταση, εκτιμώντας την προσφορά της Αθήνας κατά τους Περσικούς πολέμους και δέχονται τη σύναψη ειρήνης.

***Όροι σύναψης ειρήνης***

**Οι Αθηναίοι :**

* **Να παραδώσουν όλα τους τα πλοία εκτός από δώδεκα.**
* **Να κατεδαφιστούν τα Μακρά τείχη και τα τείχη του Πειραιά**.
* **Να επιστρέψουν στην Αθήνα οι πολιτικοί εξόριστοι.**
* **Οι Αθηναίοι να ακολουθούν τους Σπαρτιάτες στις εκστρατείες τους και να έχουν τους ίδιους φίλους και εχθρούς και φίλους.**

**Η. Το τέλος του πολέμου. Τα αποτελέσματα**

Η Ελλάδα βγαίνει από τον πόλεμο με βαθιά τραύματα :

* **Έχουν ερειπωθεί πόλεις.**
* **Έχει εγκαταλειφθεί η ύπαιθρος.**
* **Οι νεκροί ανέρχονται σε χιλιάδες.**
* **Οι ηθικές αξίες έχουν καταρρεύσει.**
* **Οι κοινωνικές δομές έχουν ανατραπεί.**
* **Η θρησκευτική πίστη έχει αντικατασταθεί από την αμφισβήτηση.**
* **Οι Πέρσες αναμείχθηκαν πάλι στα ελληνικά πράγματα.**